section_heading: Radnja
paragraph_text: Kako se suparništvo između Vianne i Reynauda sve više zaoštrava, skupina riječnih Roma dolazi do sela. Premda većina stanovnika negoduje zbog njihovog dolaska, Vianne im se poveseli, a započne joj se sviđati Roux (Johnny Depp). Njih dvoje zajedno organiziraju rođendansku proslavu za Armande s drugim seljacima i Romima na Rouxovom brodu. Nakon što Caroline vidi Luca koji je potajno došao na zabavu na kojoj pleše sa svojom bakom ona shvaća da njezin utjecaj možda ipak nije toliko loš na njezinog sina.